Менда Стоянова: Целта на промените за онлайн платформите е всеки да си плаща данъците - Flashnews
вторник, 25 февруари, 10:36
Менда Стоянова: Целта на промените за онлайн платформите е всеки да си плаща данъците
публикувана от Нели Златева на 27 ноември, 2019
„Явно хиляди хора или фирми не са спазвали закона. Искаме платформите, които извършват посредническа услуга за настаняване, да изискват от своите клиенти да спазват закона – да бъдат категоризирани и да бъдат вписани в регистъра. Всяка една от тези платформи сключва договор със своя бизнес партньор, но е задължена да го идентифицира“, обясни Менда Стоянова.
„Единствените разходи са по категоризация на съотвения обект, които и до момента са били задължени да правят. Тези раходи са в съответните общини и струват 20 лева на предоставено легло“, посочи председателят на бюджетната комисия.
От думите на Стоянова стана ясно, че няма да отпадне текстът, според който при 4 нарушения може да се поиска от съда съответната платформа да бъде спряна. Не виждам причина да отпада, след като в момента за 1 касова бележка НАП трябва да запечата един обект. Това може да се случи, ако някой друг не изпълнява закона, обясни тя.
Това е един нов бизнес в България. Над 90% се осъществява онлайн и няма как да не работим за регулиране на този бизнес, допълни тя.
Аirbnb, за разлика от други сайтове, изпълнява законите на държавата, в която оперира, каза още Стоянова. Още повече, че ще дадем възможност държавни органи и общини да могат да сключват споразумение с платформите за получаване на информация от тях, включително и за администриране на данъци, срещу съответното заплащане, допълни шефката на бюджетната комисия.